ISIGIDIMI SAMAXOSA, SEPTEMBER 1, 1887. 67

Odliwe umzi wonke.—Ati amapepa kuko umfo osand’ ukudliwa iponti ezimashumi mahlanu (£50) ngenxa yokuluma kwezinja zake. Kutiwa kute ngamhla utile wapuma waya kuwaka ngehashe umnumzana otile. Zayawapuma izinja zomfo, yati nqeqana apa ingeva kunene ixokonxa ezinye, yasel’ iziposa ireta emax'weleni apa ehashe ngamazinyo, suk’ihashe lahambap’ ukudlokova nokupepa, wapoqa umninilo waya wawa, wapuka itambo lenqam (collar bone) wakutuka, wantlaleka kunene ngentloko. Kuyiwo ematyaleni, umnini zinja udliwe £50-

Isipitipiti.—-Ati kwakona amapepa kuko isipitipitana esifun’ukubako pakati kwamapolisa ka Abel Erasmus nama Swazi, nakuba kungazeki ukuba yinyaniso konke esikuvayo. Kutiwa ute lomkosana Upotwe yinkosi yawo leyo ingu Abel' beye kubiza irafu, suke abulawa, kwaye kubonakele ukuba lento ib’selicetyiwo kade ngama Swazi, kuba ati efika amapolisa lawo, ayesel'samkelwa kashushu ngezikali. Atike amapepa ukwenza iqalo—“ Kuyoyikeka ukungati ubuko buka Abel, abusayi kudambisa msindo ka Cain.”

Iyeza lobusela eliqinisekileyo.—Liti ipepa lase Mtata, Umqikela uneyeza elindoqo anyanga ngalo amasela kaloku nje. Kutiwa esosiqozolo seyeza, kuti lakufunyanwa isela, lisiwe pezu kwe nkemfu yeliwa, lifike lisunduzelwe kona, kanti okunene alisokuze libuye libe nto yamntu ngakumbi, liyaleke umyaleka kanye.

Isambalo esinexabiso.—Ati amapepa apesheya, bekuko inenekazi lase America elingasekoyo ngoku eligama lingu Mrs. Mary Jane Morgan. Elinenekazi belitanda kunene ukuyihomba lento kutiwa yi dayimani. Ibibako ezipelitini zenwele, ezi broochini, nase zinxaxazweni zezi hlahla. Kodwa ke apo intonga ebezibeke kona kukwisambalo abesinxiba emqaleni (necklace) ebesinengcamba ze dayimani ezambiza amawaka asixenxe eponti £7,000, wamane ehlomela ngokuhlomela ezinye, sada eso sambalo sakwixabiso lamawaka amashumi mahlanu £50,000. Ngomnye umhla wake wamangalisa i *Cleric* yase Tiffany, ngokusuke atenge idayimani yamawaka alishumi elinambini £12,000. Ute ke akububa, yati idayimani ebingapezu kwezinye yatengwa ngamawaka alishumi linesihlanu eponti £15,000.

AMABAL’ ENGWE

Imvula asikuko nokuba inile kakulu kulo lonke ilizwe yanika ituba elihle kubalimi bentlobo zonke zembewu ukuba bazigalele pantsi, nakwabafuna ukulungisa imihlaba yabo ngokuyigelesha ukuze liti lifika ixa lokuhlwayela umbona namazimba, ube usel’uvundile.

.\*\*\*

Izulu nonyankanje ngati liya kuba bukali. Sekubonakala imibiko emininzi emapepeni yezinto ezenziwe lilo, kanti kuse kukwahlulelana kwe Hlobo no Busika. Mininzi imipefumlo esel’ibiziwe ngalo, nangengqele kulo elixesha lifutshane. Kute kwa ingekapeli nalo mvula, kwa galeleka icesini eninzi kunene, ete kwezinye indawo yenza into ezimbi, kwemka bantwana, kwemka bantu bakulu, yati into esindileyo yayi mpahla nonyaka, kuba ilizwe lisatyebe kunene.

\*\*\*

Kuvakala ukuba umzi ontsundu osel’unokuluqonda olulaulo upantsi kwalo namhla, awuvutwa yilendawo yokutungwa imilomo, waye ufanele nokwenjenjalo, kuba akuko bantu bangati besenento abangayizamayo yokuputuma ilungelo labo nelezizukulwana zabo, bayeke bangazami, nokuba abayikupulwapulwa mntu ngalonxa. Namhla ngalento yokutungwa imilomo umzi ontsundu ufuna ukusebenza nje ngohlanga, nanje ngabantwana bamntu mnye, bona bafela ndawonye, bancedisane.

\*\*\*

Kute nonyakanje ukuze kuqondakale ukuba busongelwe utywala, uninzi aluyilimanga nenqolowa, isuke yavuselwa umngondolo omdala wegama, ebelingasabizwa mntu kwelizwana lonke nakumaqaba. Namhla kutiwa yi “ nca.” Batsho bahlala, kwaye kuvakala ukuba umzi usongele ukulima kunene “amabele” nonyakanje kuba kuko abawafumene ngokudala, oko umhlaba ubusacuma, yabeta lonto bonwaya intloko abangawalimanga.

Iramnco elingu Satana lingenile liyaqwenga pakati komhlambi we Nkosi. Kubonakala izinto ezimbi kanye kwinxenye, kwaye kukwanjalo kwezivakalayo nakwezinye indawo. Kubonakala mhlope ukuba awona maxwili angenele lomhlambi we Nkosi kangaka zezi ndywala zigqibe umhlaba. [Nanzo e Bulorweni e Nciba! Uyabona na?] Kwelo yintshabalalo elumezisa namazinyo, ekungaqondekiyo ukuba kode kube yintonina

Kungati ukuba kuya kuqubeka ngoluhlobo nakwezinye izinto ezipatelele ekulweleni, amalungelo etu sipantsi kolulaulo nje, sayeka okukucalulana sizibulala ngokwetu ngako, kuko itemba lokuba umzi ontsundu usayakwenza into elungileyo enkulu kanti, oku nqalileyo nje ukupulapula inteto ye *Mvo* neye *Sigidimi* eti—Yibani yi Mbumba ya Manyama, abe nalomapepa lomazwi ewatabate emlonyeni womfo ka Gaba, owawateta kudala, ati kanti anamava amaninzi, avela nakwi ntlanga ezininzi ezifundileyo, ezifika nalommiso kanye walomazwi ngenteto zakowawo, kuba nawo ati—*Unity is strength,* oko ko kukuti—Umanyano olu ngamandla.

\*\*\*

Into ezinqwenelekayo mhlayimbi ngoku, zintandatu nasixenxe. (a) Ukuba siyi Mbumba ya Manyama kulento yokutungwa imilomo, masifake sonke igxalaba letu, ekuyixaseni ngenteto nange mali, kunye namaqaba etu. Imali yiyo eyakuquba inteto yezicelo nezimangalo zetu, nokuba kungencwadi ezibalwayo. nokuba kususwa abatunywa abatunywa ngumzi wonke mhlope, into zonke ezo ezifuna imali. Iti yakubla yona imfazwe, ihlele negwala, no Andikatali. Kutinjwa nezabanjalo inkomo, nemihlaba, kubinzwe nakubo yimpi ingakatali ukuti—Naniko na nina mhla kwakutetwa kuyilwa lemfazwe Kuti kutinjwa, kubulawe, kuc’itakale no Ndilele, kuba beti umhlaba umi ngopote, bebe bona besidla ifelefele kwakuwo lomhlaba, kwakweso sigqubo semfazwe, iti yonke imikondo yalamacala mabini alwayo ize kungena kubo, bahlale bexape amagwebu lemihla kulandula into ezitetwayo kubo ngenxa zombini. Ongenaninani kanye ngongecala angalo mhlope, angenakuzelwa lutshaba, Iwambate ingubo yobukaya, njengomhla, kwafunyanwa o Mgcuwe no Oloba Xego ngamatyipukolo aselutshabeni, beba bona ngawasekaya, kuba ati nokuvela, avela ngecala lasekaya. Imali yenu yiroleni kaloku, kuba zizikali zenu ezo emanibinze ngazo kuyo lemfazwe ikoyo yokutinjwa kwamalungelo enu enkundleni yakowenu namhla. Onke amaqawe ake ako emadulini nasemadabini, izwi lawo linye, liti—“ Ihlati zintonga ” oko kukuti kuni inqobo kukurola imali nonke yoku quba lomsebenzi. Maze ningaxelisi amatyipukolo awayese Nunge ,awasuka ayiyekela inkosi yawo ngomhla ekwakukubi, ati kanti ingazi nje yona angondilele.

\*\*\*

*(b)* Ukuze nibe luhlanga olungqondo iqubela pambili kwinto zolulaulo nakwezinye, yibani sisizwe esiqabukileyo *(sober)* esinganxiliyo. Kudala benisisizwe esinjalo, kutabatela e Mbo kude kuzise e Bungune. Pumani nje ngesizwe kutywala base mzini ibrandi, nomqomboti, [Nomqomboti! wupi kaloku?] Wona kanye, ngowasemzini kuba nina namhla niwenze utyala, ulihlazo, ungumciti nomtshabalalisi namhla into ongazange ubezizo, oko ubusapetwe ngendlela yasekaya, ukukutya okungate sa, kwabantu abakulu. Namhla lo wenu. ngowasemzini, kwanje nge brandi.

\*\*\*

*(c)* Pezu kwako oku, yibani luhlanga. nje ngoluhlobo niqube ngalo kwezinyanga zidluleyo malunga nalomcimbi wokutungwa kwemilomo yenu. Mabupele ubu Mfengu nobu Xosa njalo-njalo, kuba imiteto enibandezeleyo ayibuzi zona ezonto, yona inibope ngabande nye, iyaniquba nokuba beningafuni nina ngokwenu ukuba manibe yi *Mbumba ya Manyama.* Yiyo ke into eyakuninika isitunzi nesitozela entweni enisukuba niyiteta nokuba niyayenza, ningabi sisonka sentsipo, yona nto isuke ibe yintleke-ntleke engahlanganiyo ngexa esifuneka sisopulwa ukuba sidliwe, sibe luncedo. Yibani yi *Mbumba ya Manyama.*

\*\*\*

1. Katalelani imfundo nenkutalo kunene, nje ngezinye izizwe, nakuba leyo indawo kukudala ikankatwa. Niyabona nani ngokwenu ukuba akusekade ukunqaba kwemfundo, kuba nanzi igrant ezincedisa imfundo yosapo Iwenu ziya zincitshiswa ngokuncitshiswa lemihla, kubonakala mhlope ukuba ihlalele ukufunyanwa zincuncu ezimilomo mide, abakuteleyo, abazongayo bazigeine izinto abanazo, (economical) abagcina amaqoshana ezibankini, nokuba kuse zikondweni zentsika njalo-njalo.

\*\*\*

1. Yibani nje ngenkonjane, yona iti kwakungena u Busika kwelinye, ikumbule kumazwe ashushu, kunye nentsatshana zayo, ihambe ipumla ezinqanaweni, isingisa kweliyakuyilungela nangempilo, nangendyebo. Musan’ukulibala kukuman’ ukuti, naliya inxowa, namancwaba, enkosi zenu, nawabazali nabazalwana benu, nitsho apo seku Busika nilalelwa nga maqwa entswelo namatyala, nokucuteka komhlaba.

\*\*\*

1. Aniboneli na kwezinye intlanga ezinje ngezimhlope, ezixela inkonjane ezo, ezingahlali ndaweni nye ezilazi lonke elimiweyo, ziqasha amazwe, zinyukela pezulu ebutyebini nasemalungelweni asemhlabeni, kuba kuti kwakufun’ukuxinana kwindawo ezikuzo zihambele kwindawo ezipangaleleyo, ezimiwe zizizwe ezizidenge, zibe ngokwenjenjalo, zisaba ubusika bengxinano kwanentswelo, zitwabululela kumazwe alihlobo kuzo, kuba anamalungelo ayintsito kuzo ebezinga- soze. ziwafumane ukuba bezizidodo nezididimakwe ezinje ngati bantsundu.